Înainte de a ne aventura în detalii tehnice, trebuie să știi ce este stand-up paddle. Acest sport este un derivat din surfingul clasic, unde accentul nu cade pe viteză și slalom printre valuri, ci pe navigarea pe apă cu ajutorul unor vâsle speciale. Dar pentru a înțelege cât mai bine diferențele dintre cele două sporturi, îți recomandăm să citești în continuare și să afli toate detaliile esențiale.Prima diferență este legată de modul de propulsare pe apă. Dacă în cazul plăcilor de surf sportivul se folosește de mișcările corpului și forța apei pentru naviga, în cazul plăcilor de stand-up paddle propulsia se realizează cu ajutorul unor vâsle. Apoi urmează diferențele de construcție. Placa de surf este mai scurtă decât placa de stand-up paddle. Prima este o placă pentru un sport ce pune accent pe viteză, în timp ce stand-up paddle este un sport pentru dezvoltarea stabilității și echilibrului corpului, unde viteza nu este o prioritate.